Dobrý deň, vážení študenti druháci externí!

 Dnes sme spoločne otvorili prvý deň posledného mesiaca v roku, mali sme sa ešte stretnúť budúci týždeň a tak uzavrieť Vaše obdivuhodné úsilie v doplňujúcom pedagogickom štúdiu. Žiaľ, nie všetko sa v živote darí podľa našich plánov a predsavzatí – choroba zamiešala karty dokonca dvakrát a tak správa, ktorú ste dostali od pani Ing. Hudej, o zrušení týždňovej výučbe v mnohom zmenila aj Vaše plánovanie na mesiac december.

Chcem sa Vám všetkým ospravedlniť, ale toto riešenie sa nám javilo ako jediné možné (idem na operáciu, a prvé tri dni v týždni budem viac nemožná ako možná ☺...), preto ten posun na január.

Dátum v januári Vám oznámime minimálne s desať dňovým predstihom – pravdepodobne tretí januárový týždeň. Urobíme to tak, aby ste už viac nemuseli cestovať na zahájenie praxe – takže spojíme výučbu aj so zahájením praxe, podrobnosti Vám pošlem hneď po zimných prázdninách, keď to dohodneme sa školách.

Keďže sme v predvianočnom čase, chcem Vám všetkým zaželať veľa zdravia, pohody, lásky... nedajte sa prevalcovať stresom a nekonečným naháňaním za darčekmi. Skúste si posledné týždne v roku vychutnať bez potreby glorifikácie vianočného času množstvom darčekov! Dajte svojim najbližším ten najvzácnejší darček – dajte im samých seba! Buďte tu pre svojich najbližších, pre manželky, manželov, partnerov, deti, rodičov, priateľov... a v konečnom dôsledku, buďte tu aj pre samých seba! Lebo naozajstné čaro Vianoc je skryté vo vnútornej harmónii, v pohode a v uvedomení si potreby vzájomnej odkázanosti a pomoci. Zdravie Vás a Vašich najbližších je tým najvzácnejším darom, ktorý ste dostali! Tak zaň poďakujte a tešte sa z neho!

Všetko dobré Vám želám, teším na sa Vás v novom roku 2024! Vašková